Document ID: 32004R1504

UREDBA SVETA (ES) št. 1504/2004
z dne 19. julija 2004
o spremembah in posodobitvi Uredbe (ES) št. 1334/2000 o vzpostavitvi režima Skupnosti za nadzor izvoza blaga in tehnologije z dvojno rabo
SVET EVROPSKE UNIJE JE -
ob upoštevanju Pogodbe o ustanovitvi Evropske skupnosti in zlasti člena 133 Pogodbe,
ob upoštevanju predloga Komisije,
ob upoštevanju naslednjega:
(1)
Uredba Sveta (ES) št. 1334/2000 (1) zahteva, da je blago z dvojno rabo (vključno s programsko opremo in tehnologijo) pri izvozu iz Skupnosti učinkovito nadzorovano.
(2)
Da bi države članice in Skupnost izpolnjevale svoje mednarodne obveznosti, Priloga I Uredbe (ES) št. 1334/2000 določa skupni seznam blaga in tehnologije z dvojno rabo iz člena 3 navedene uredbe, ki izvaja mednarodno dogovorjene ukrepe nadzora v zvezi z dvojno rabo, vključno z Wassenaarskim sporazumom, Režimom kontrole raketne tehnologije (MTCR), Skupino držav dobaviteljic jedrskega blaga (NSG), Avstralsko skupino in Konvencijo o kemičnem orožju (CWC).
(3)
Člen 11 Uredbe (ES) št. 1334/2000 predvideva, da se Priloga I in Priloga IV sproti dopolnita v skladu z ustreznimi obveznostmi in zavezami ter njihovimi spremembami, ki jih je vsaka država članica sprejela kot članica mednarodnih režimov o neširjenju orožja in dogovorov o nadzoru izvoza oziroma z ratifikacijo ustreznih mednarodnih pogodb.
(4)
Prilogo I Uredbe (ES) št. 1334/2000 je treba spremeniti, tako da bodo upoštevane spremembe, sprejete v okviru Wassenaarskega sporazuma, Avstralske skupine in Režima kontrole raketne tehnologije, po zadnjih spremembah uredbe z Uredbo št. 149/2003 (2) z dne 27. januarja 2003.
(5)
Z uredbo Sveta (ES) št. 885/2004 z dne 26. aprila 2004 je bil spremenjen del 3 Priloge II Uredbe (ES) št. 1334/2000, zato da bi Češko republiko, Madžarsko in Poljsko črtali s sedanjega seznama držav, za katere se uporablja Avtorizacija izvoza Skupnosti.
(6)
Objaviti je treba posodobljeno in prečiščeno različico prilog k Uredbi (ES) št. 1334/2000, ki bo vsebovala vse spremembe, ki so jih države članice sprejele na mednarodnih forumih med decembrom 2002 in decembrom 2003, da jih bodo organi za nadzor izvoza in podjetja lažje uporabljali.
(7)
Uredbo (ES) št. 1334/2000 je treba ustrezno spremeniti -
SPREJEL NASLEDNJO UREDBO:
Člen 1
Priloge k Uredbi (ES) št. 1334/2000 se nadomestijo z besedilom iz Priloge k tej uredbi.
Člen 2
Ta uredba začne veljati trideseti dan po objavi v Uradnem listu Evropske unije.
Ta uredba je v celoti zavezujoča in se neposredno uporablja v vseh državah članicah.
V Bruslju, 19. julija 2004

Labels: 7
3
5